Den Nord-Cimbriske Tilskuer, 1829-06-09
Rusland, Tyrkiet og Grækerland. Endelig har man officielle Efterretninger over Warschau fra Krigsskuepladsen, som naae til den 17de Mai, og det Vigtigste man deraf seer, er at Rygtet og Baltschiks, Kavarnas og Sisopolis Jndtagelse af Tyrkerne, er Usandhed. Russerne ere blevne deres Forsæt troe, og have aabnet Feldttoget ved Donauen den 17de Mai med Fæstningen Silistrias Jndslutning: Hovedqvarteret var nogen Tid før, forlagt paa den anden Side Donauen til Czernowody. Efter at den Høistbefalende General Diebitsch havde der sammendraget flere Tropper, rykkede han den 13de Mai i Spidsen for 21 Batailloner, 16 Eskadroner, Cavallerie og nogle Cosakregimenter over Kusgounmod Silistria. Den 17de Mai Kl. 3 om Morgenen naaede Corpset Landsbyen Almali, 5 Werster fra Silistrig uden at have stødt paa nogen Fjende. Den Høistcommanderende deelte derpaa Corpset i 3 Colonner, den Første stødte først paa Fjenden, der 5000 Mand stærk forsvarede nogle Forskandsninger 2 Werster fra Silistria. Et Regiment Cosakker aabnede Kampen ved, med Tapperhed at angribe en Masse tyrkisk Cavallerie, der havde Posto paa en Høi; Striden blev snart almindelig paa alle Puncter, og inden et Qvarteer, var Fjenden kastet tilbage fra de Forskandsninger den her havde opkastet. Den venstre Colonne, fandt mere Modstand, og da den maatte gjøre en Omvei, ankom den først Kl. 2. General Krassowsky, som anførte den, lod, efter at Tropperne havde hvilet 1 Times Tid, 2 stærke fjendtlige Redouter angribe, disse bleve i et Øieblik indtagne; og de paa alle Puncter tilbagedrevne Tyrker havde nu intet andet Alternativ, end at drage sig tilbage ind i Fæstningen. Den russiske Contra-Admiral Pianotti, som anførte Donauflotillen, understøttede ogsaa med dens Bevægelser Fæstningens Jndslutning. Den følgende Nat opfangede vore Forposter en tyrkisk Coureer, som Paschaen af Silistria havde skikket til Storveziren i Schum la, for at underrette ham om at Fæstningen var indsluttet. Fiendens Tab kan anslaaes til 4 a 500 Mand Døde og Saarede; vi have 150 Md. Døde og Saarede. Beleiringscorpsets Forbindelse med Basardshik, Koslodschi- og Prawody, er fuldkommen sikkret, og de Strøifecorps, der ere udsendte for at recogniscere, have ikke stødt paa Andet end nogle fjendtlige Marodeurs. Den russiske Admiral Greigh er, efter at have erholdt Efterretning om at den tyrkiske Flaade havde viist sig i det sorte Hav, strax gaaet under Seil med sin Eskadre for om muligt at faae fat paa den. - Efter en Skrivelse fra Constantinopel, skal en Fægtning være forefalder i Bugten ved Burgas, den 24de April indtraf 100 russiske Krigsfangne til Constantinopel. Uagtet den russiske Blokade ankom dog daglig smaae Skibe med Levnedsmidler, saa at man sporede ingen Mangel derpaa. Den 11te f. M. sporede man to hæftige Stød af Jordskjælv, hvorved Cavalla og Feres samme Dag bleve ødelagte, ogsaa Lagos, Orphands og Adrianopel skulle have lidt meget, og mange Jndvaanere og meget Qvæg være omkommet. Den 28de April er en stor Deel af den tyrkiske Flaade udløben i det sorte Hav. Storherren gjør sig færdig til at afreise til Bujukdere, for at forblive der, eller efter Omstændighederne at bryde op til Karaburno ved det sorte Hav. - Efter de seneste Depescher fra Sir F. Adam paa Corfu af 16de Mai, vare Prevesa og Missolunghi endnu ikke overgaaet til Grækerne, skjøndt man ventede Sidstes Fald. Ved gjensidig Overeenskomst var en Pause indtraadt i de active Krigsoperationer langs den hele Linie, indtil i Nærheden, af Arta. En af General Church's Stabsofficerer, beretter fra Karawansera under 15de April de Fremskridt Grækerne have gjort siden Makrinoros Jndtagelse. Det førstnævnte Sted, blev ligesom andre Casteller og Forter indtaget ved Capitulation, og meere end 2000 Fangne bleve gjorte i 14 Dage; den græske Hær beløb sig ikke engang til saa mange Mand.